open-index/open-wikipedia-markdown huggingface dataset:
NAVTEQ

***NAVTEQ*** bija ASV uzņēmums, kas nodarbojās ar ģeogrāfiskās informācijas sistēmu (ĢIS) un navigācijas programmatūras pakalpojumiem. Dibināts 1985. gadā. Kopš 2008. gada *[[Nokia]]* sastāvā.

Uzņēmums piegādāja karšu pakalpojumus GPS ierīču ražotājiem *[[Garmin]]*, *[[Lowrance]]*, *[[NDrive]]*, kā arī internetā bāzētas sistēmas *[[Yahoo! Maps]]*, *[[Bing Maps]]*, *[[Here (Nokia)|Nokia Maps]]* un *[[MapQuest]]*. Tāpat *[[XM Satellite Radio]]* un *[[Sirius Satellite Radio]]* izmantoja *NAVTEQ* datus, lai rādītu satiksmes informāciju navigācijas ierīcēs.

Lielākie *NAVTEQ* konkurenti bija *[[Google]]* un Nīderlandes uzņēmums *[[Tele Atlas]]*.

## Vēsture
1985. gadā *Barry Karlin* un *Galen Collins* dibināja uzņēmumu ***Marlin & Collins, Inc.***, lai izstrādātu navigācijas programmatūru. Uzņēmums saņēma finansējumu, lai digitalizētu Sanfrancisko apkārtni. 1987. gadā izlaists pirmais produkts *DriverGuide*, kas bija datorizēts kiosks īres mašīnu aģentūrās un viesnīcās, kuros varēja izdrukāt plānotā maršruta lapas.

1980. gadu beigās uzņēmums pārdēvēts par ***Navigation Technologies Corporation***.
1990. gados uzņēmums mainīja biznesa modeli, licencējot kartes, lai tas varētu izmantot citi aparatūras izstrādātāji.
1990. gadu sakumā uzņēmumu nopirka *[[Philips|Philips Electronics]]* un investēja gandrīz 600 miljonu USD, lai veidotu datubāzi automašīnu ierīcēm.

2004. gadā uzņēmums kļuva publisks un tā akcijas februārī sāka kotēt Ņujorkas fondu biržā. Jaunais nosaukums ***NAVTEQ***.
2007. gadā iegādāts satiksmes informētājs *Traffic.com*.
2007. gadā *NAVTEQ* iegādājās ASV tūrisma kartogrāfijas uzņēmumu *The Map Network*.

2007. gada 1. oktobrī Somijas mobilo telefonu ražotājs *[[Nokia]]* paziņoja, ka vēlas iegādāties *NAVTEQ* par 8,1 miljardiem USD. Eiropas Komisija 2008. gada jūlijā atļāva šo darījumu. *NAVTEQ* *Nokia* sastāvā turpināja darboties kā neatkarīgs uzņēmums. *NAVTEQ* pakalpojumi iekļauti *Nokia* zīmolā *Ovi Maps* (tagad *[[HERE (Nokia)|HERE]]*).
2008. gada 20. novembrī paziņots, ka *NAVTEQ* iegadāsies Vācijas satiksmes pakalpojumu uzņēmumu *T-Traffic Systems GmbH*; darījums pabeigts 2009. gada janvārī.

2009. gada novembrī 2 gadus agrāk *Nokia* iegādātais mobilās tirgzinības uzņēmums *[[Enpocket]]* iekļauts *NAVTEQ* un pārdēvēts par *NAVTEQ Media Solutions*.
2009. gadā nopirkts mobilās tirgzinības uzņēmums *Acuity Mobile*.
2010. gada decembrī *NAVTEQ* iegādājās uzņēmumu Kalifornijā bāzētu *Trapster*, kas interneta vietnē un mobilajās ierīcēs rāda informāciju par policistiem, fotoradatiem, infrasarkanajām kamerām, sastrēgumiem un citiem brīdinājumiem  uz ceļiem.

2011. gadaā *Nokia* paziņoja, ka *NAVTEQ* tiks pilnībā iekļauts *Nokia* struktūrā. Uz *NAVTEQ* un *Devices & Services* nodaļas bāzes izveidota  biznesa grupa *Nokia Location & Commerce*.

## Atsauces

## Ārējās saites
* NAVTEQ Maps vietne 
* Traffic Pulse vietne
Admiraltibeja

**Admiraltibeja** () vai **Bāze G** (*Base G*) ir bijusī britu polārstacija Antarktīdā. Izvietota Kellera pussalā pie Admiralitātes līča Karaļa Džordža salas dienvidu krastā. Izveidota 1947. gada 18. janvārī bijušās vaļu mednieku bāzes vietā. Galvenās pētniecības jomas bija ģeoloģija, meteoroloģija un glacioloģija. Slēgta 1961. gada 19. janvārī. 1984. gadā blakus britu bāzei izveidota Brazīlijas polārstacija Komandanteferrasa. Britu stacijas atliekas novāktas 1995./1996. gada sezonā.

## Atsauces

## Ārējās saites

* Admiralty Bay ASMA
Enpocket

***Enpocket Inc.*** bija ASV uzņēmums, kas nodarbojās ar mobilo tirgzinību. Dibināts 2001. gadā. Kopš 2007. gada *[[Nokia]]* sastāvā.

Uzņēmums piedāvāja mobilo reklāmu ar *[[Īsziņa|SMS]]*, *[[Multimedia Messaging Service|MMS]]* un *[[WAP]]* un video starpniecību, kā arī citus tirgzinības pakalpojumus, izmantojot mobilās iekārtas.

## Vēsture
Uzņēmums *Enpocket* dibināts 2001. gadā.

2007. gada 17. septembrī Somijas mobilo telefonu ražotājs *[[Nokia]]* paziņoja, ka iegādāsies *Enpocket*.  2009. gadā uzņēmums likvidēts. Tā bizness 2009. gada novembrī iekļauts *Nokia* meitas uzņēmumā *[[NAVTEQ]]* un pārdēvēts par *NAVTEQ Media Solutions*.

## Atsauces
Filips IV

**Filips IV** var būt:

* Filips IV (Maķedonijas ķēniņš) (; 297-296 p.m.ē);
* Filips IV Skaistais (*Philippe IV le Bel*; 1268—1314) — Francijas karalis no 1285. līdz 1314. gadam, Navarras karalis;
* Felipe IV (*Felipe IV*; 1605—1665), Spānijas karalis no 1621. līdz 1665. gadam, Portugāles karalis līdz 1640. gadam.
Ķīlis (dambretes atklātne)

**Ķīlis** ir atklātne krievu dambretē, kas izveidojas pēc gājieniem: 
* 1. cd4 ba5 2. dc5 d:b4 3. a:c5 
vai pēc 
* 1. cb4 ba5 2. bc5 d:b4 3. a:c5.
thumb|right|200px|Ķīlis

Šo atklātni raksturo uz priekšu izvirzītais baltais kauliņš uz lauciņa c5, ja turklāt melnais kauliņš atrodas uz a5 (ja ķīli izveido melnie, tad attiecīgi melnais kauliņš uz f4, ja baltais ir uz h4). Lauciņu c5 (f4) sauc par ķīļa lauciņu.

## Skatīt arī
* Dambrete

## Atsauces
SARAL

**SARAL** (**''S**atellite with **AR**gos and **AL**tiKa*) ir [[Indija]]s un [[Francija]]s kopējs Zemes tālizpētes pavadonis. Tas palaists 2013. gada februārī.

*SARAL* ir papildinājums [[Ocean Surface Topography Mission|OSTM]] (*Jason-2*) misijai. Tas aizpildīs spraugu starp darbību beigušo [[Envisat]] un plānoto [[Sentinel 3]].

Pavadoni izgatavoja *ISRO* uz platformas [[Minisatellite-SSB]] (*Mini Satellite-2*) bāzes.

Instrumenti, kurus izgatavoja *CNES*:
* *ALTIKA* — [[altimetrs]] okeāna virsmas topogrāfijas mērīšanai ar precizitāti 8 mm. Tas ir pirmais kosmiskais altimetrs, kas darbojas Ka joslas 35,75 GHz frekvencē.
* *ARGOS-3* —  sistēmas *ARGOS Data Collection System* iekārta, kas savāc datus no okeāna [[boja|bojām]].
* *DORIS* — sistēma pavadoņa pozīcijas precīzai noteikšanai, kopā ar lāzera reflektometru.

Instruments izgatavots ISRO:
* *SCBT*, *Solid State C-band Transponder* — C joslas raidītājs.

*SARAL'' tika palaists  12:31 UTC ar nesējraķeti PSLV-CA no Satiša Dhavana kosmosa centra. Kopā ar to palaisti mikropavadoņi Sapphire, NEOSSat, UniBRITE, TUGSAT-1, AAUSAT3, STRaND-1.

## Atsauces

## Ārējās saites
* SARAL ISRO
* SARAL/AltiKa CNES
* SARAL Gunter's Space Page
Husta

**Husta** () ir apgabala nozīmes pilsēta Ukrainas galējos rietumos, Aizkarpatu apgabalā pie Rikas ietekas Tisā.

## Vēsture
Pilsēta veidojās ap 1090. gadā Ungārijas karaļa Lāslo I uzcelto pili, nodrošinot aizsardzību pret kumāniem. Pils tika nopostīta mongoļu iebrukuma laikā, tomēr 1318. gadā atjaunota. 1329. gadā Husta pirmoreiz rakstos minēta jau kā pilsēta.

1458. gadā karalis Māķāšs Huņadi Hustas pilī ieslodzīja savu dumpīgo tēvoci Mihāju Silāģi (*Szilágyi Mihály*). 1514. gadā pili ieņēma Ģerģa Dožas nemiernieki. Pēc Ungārijas sakāves Mohāčas kaujā, 1526. gadā Husta tika iekļauta Transilvānijas sastāvā. 1703. gada 17. augustā Hustu ieņēma Ferenca II Rākoci nemiernieki un Hustā tika deklarēta Transilvānijas neatkarībā.

Pēc Pirmā pasaules kara 1918. gada novembrī tika pasludināta Rietumukrainas Tautas Republika, tomēr 1919. gadā Hustu ieņēma Rumānijas karaspēks, un Trianonas līgums to iekļāva Čehoslovākijas sastāvā. Pēc 1938. gada Pirmajām Vīnes arbitrāžām reģiona lielākās pilsētas - Užhoroda un Mukačeve tika iekļautas Ungārijā, un par autonomās Karpatu Ukrainas () centru kļuva Husta. 1939. gada 15. martā Hustā tika deklarēta neatkarīgā  Karpatu Ukrainas valsts, tomēr nākamajā dienā pilsētā ienāca ungāru spēki. Otrā pasaules kara laikā (no 1939. līdz 1944. gadam) Husta bija Ungārijas sastāvā. 1944. gada 24. oktobrī to ieņēma Sarkanā armija. Pēc Otrā pasaules kara Piekarpatu Rutēnija (*Підкарпатьска Русь*) tika atdalīta no Čehoslovākijas, un izveidots Aizkarpatu apgabals Ukrainas PSR sastāvā. No 1991. gada - neatkarīgās Ukrainas pilsēta.

## Atsauces

## Ārējās saites
Mukačeve

**Mukačeve** () ir apgabala nozīmes pilsēta Ukrainas galējos rietumos, Aizkarpatu apgabalā pie Latoricas upes. Transporta mezgls. Mukačeve ir Ukrainas armijas 128. mehanizētās brigādes (*128-а окрема гвардійська Туркестансько-Закарпатська двічі Червонопрапорна механізована бригада*) bāzes vieta.

## Vēsture
Rakstos pirmoreiz minēta 896. gadā hronikā *[[Gesta Hungarorum]]*, kurā stāstīts par ungāru ierašanos Panonijas līdzenumā. 1397. gadā Ungārijas karalis Sigismunds piešķīra pilsētu rutēņu kņazam Fjodoram Korjatovičam. 16. gadsimtā Mukačeve kļuva par Transilvānijas daļu. 18. gadsimta sākumā Mukačeve bija Antihabsburgu nemiernieka Ferenca II Rākoci (*II. Rákóczi Ferenc*, 1676-1735) galvenā bāze.

Pēc Pirmā pasaules kara Trianonas līgums iekļāva Mukačevi Čehoslovākijas sastāvā. Pēc 1938. gada Pirmajām Vīnes arbitrāžām Mukačeve tika iekļauta Ungārijā bija tās sastāvā līdz 1944. gada beigām, kad to ieņēma Sarkanā armija. Pēc Otrā pasaules kara Piekarpatu Rutēnija (*Підкарпатьска Русь*) tika atdalīta no Čehoslovākijas, un izveidots Aizkarpatu apgabals PSRS (Ukrainas PSR) sastāvā. No 1991. gada - neatkarīgās Ukrainas pilsēta.

## Cilvēki
18. gadsimta sākumā Mukačeve bija Ungārijas nacionālā varoņa Ferenca II Rākoci galvenā bāze. No 1821. līdz 1823. gadam Mukačeves (Palanokas) pilī bija ieslodzīts Grieķijas nacionālais varonis Aleksandrs Ipsilants. Mukačeve ir ungāru gleznotāja Mihāja Munkāči (*Mihály Munkácsy*, 1844-1900) dzimtā pilsēta.

## Atsauces

## Ārējās saites
The Ascension

***The Ascension*** ir amerikāņu smagā metāla grupas *[[Otep]]* trešais studijas albums. Sākotnēji albuma izdošana bija paredzēta 2007. gada 20. martā, sadarbībā ar *[[Capitol Records]]*, bet tas aizkavējās *Capitol Records* un *[[Virgin Records]]* apvienošanās dēļ.

Albums debitēja 81. vietā, *Billboard 200* topā ar pārdotām 10,200 kopijām.

## Dziesmu saraksts

## Atsauces
Juris Visockis (politiķis)

**Juris Visockis** (—) bija latviešu uzņēmējs un politiķis, bijis Jūrmalas domes priekšsēdētājs, pārstāvēja partiju "Vienotība". Pilsētas domes priekšsēdētāja amatā bijis no  līdz .

1982. gadā absolvēja Latvijas Universitāti ekonomista specialitātē. Vairākos uzņēmumos bijis valdes priekšsēdētājs. 2009. gada Latvijas pašvaldību vēlēšanās  veiksmīgi kandidēja Jūrmalas domes vēlēšanās no partijas "Jaunā laika" saraksta.

2013. gada aprīlī ticis ievēlēts par Jūrmalas domes priekšsēdētāju pēc Gata Trukšņa atsaukšanas no amata. Amatā bijis līdz .

## Atsauces

## Ārējās saites
* Vienotības profils
Visockis

**Visockis** (; sieviešu dzimtē Visocka (*Wysocka*)) ir poļu cilmes uzvārds. Cilvēki ar šo uzvārdu:

* Juris Visockis (1943) — latviešu uzņēmējs un politiķis;
* Juris Visockis (1954) — latviešu basketbolists, uzņēmējs un grāmatizdevējs;
* Vladimirs Visockis (1938—1980) — krievu-padomju aktieris un dziedātājs.

## Skatīt arī
* Visockis-Rubenis
Rodžers Īberts

**Rodžers Džozefs Īberts** (; dzimis , miris ) bija amerikāņu žurnālists, kinokritiķis un scenārists.

Studējis žurnālistiku Ilinoisas Universitātē, ko absolvēja 1964. gadā. Bijis *United States Student Press Association* prezidents, studiju laikā Īberts bija arī laikraksta *The Daily Illini* redaktors. Dažus gadus vēlāk sāka strādāt *[[Chicago Sun-Times]]*, 24 gadu vecumā 1967. gadā kļuva par laikraksta pirmo kinokritiķi. No 1970. gadiem vadījis kinoapskata raidījumus *Sneak Previews* un *At the Movies*. 1975. gadā Īberts kļuva par pirmo kinokritiķi, kas saņēmis Pulicera balvu kritiķu nominācijā. 2005. gadā viņš kļuva par pirmo kinokritiķi, kam tikusi piešķirta zvaigzne Holivudas Slavas alejā. Saskaņā ar 2010. gada datiem, viņa publikācijas ir publicējuši vairāk nekā 200 laikraksti ASV un citās valstīs. Tāpat Īberts ir izdevis vairāk nekā 20 grāmatas un vairākus desmitus apskatu kolekcijas.

Īberts nomira no vairogdziedziera vēža vienpadsmit gadus pēc diagnozes uzstādīšanas.

## Atsauces

## Ārējās saites

*
Vaziristāna

thumbnail|Vaziristāna (zaļa) Pakistānas teritorijā
**Vaziristāna** (puštu, urdu and persiešu: وزیرستان — ‘Vazira zeme’) ir kalnains reģions Pakistānas ziemeļrietumu daļā, robežojas ar Afganistānu. Tā ir 11 585 km<sup>2</sup> liela. Vaziristānā dzīvo puštuni, un visbiežāk lietotā valoda šajā reģionā ir puštu. Vaziristāna ir daļa no FATA. Vaziristāna tiek iedalīta Ziemeļu un Dienvidu Vaziristānā.

## Skatīt arī

* Vaziristānas konflikts
Anni Frīzingere-Postma

**Anni Frīzingere-Postma** (*Anni Friesinger-Postma*; dzimusi **Anna Kristīne Frīzingere** () ) ir bijusī vācu ātrslidotāja.

Frīzingere ir piedalījusies četrās ziemas olimpiskajās spēlēs (, , , ). 1998. gadā Nagano izcīnījusi bronzu 3000 m distancē, pēc četriem gadiem Soltleiksitijā guva savu vienīgo uzvaru olimpiskajās spēlēs individuālajās distancēs (1500 m). 2006. gadā Turīnā un 2010. gadā Vankūverā izcīnīja zeltu komandu stafetē, vēl Turīnā izcīnīja bronzas medaļu 1000 m distancē.

Pasaules čempionātos kopumā ir izcīnījusi 16 zelta, 12 sudraba un 2 bronzas medaļas. Pasaules čempionātos daudzcīņā Frīzingere ir viena no veiksmīgākajām sportistēm sacensību vēsturē, izcīnīdama trīs zelta medaļas un pa vienai sudraba un bronzas medaļai. Pasaules čempionātos sprinta daudzcīņā ir izcīnījusi vienu zelta un divas sudraba medaļas. Pasaules čempionātos atsevišķās distancēs vāciete ir medaļām bagātākā sportiste gan starp sievietēm, gan vīriešiem — ir izcīnījusi 22 medaļas, no kurām 12 ir zelta, 9 sudraba un 1 bronzas.

Veiksmīgi startējusi arī Pasaules kausa izcīņas sacensībās, izcīnījusi 59 uzvaras. Divas reizes triumfēja 1000 m distances kopvērtējumā (2006, 2008), četras reizes 1500 m distancē (2001, 2002, 2004, 2006), kā arī vienu uzvaru guvusi 3000/5000 m distancē (2002).

Viņas tēvs vācietis Georgs Frīzingers un māte poliete Janīna Korovička arī bijuši slidotāji (māte arī piedalījusies Olimpiskajās spēlēs), arī brālis Jans ir ātrslidotājs, māsa agrāk nodarbojusies ar ātrslidošanu. 2009. gadā apprecējusies ar nīderlandiešu ātrslidotāju Idu Postmu.

## Ārējās saites

*  ,
Treisijas Ulmenas šovs

**"Treisijas Ulmenas šovs"** () ir ASV televīzijas šovs. Tā vadītāja ir britu izcelsmes komiķe Treisija Ulmena. Raidījums ilga no  līdz . Šova veidotāji producēja animācijas seriāla "Simpsoni" īsfilmas vēl pirms tas izveidojās kā neatkarīgs seriāls.

## Ārējās saites
Wurd Becomes Flesh

***Wurd Becomes Flesh*** ir rokgrupas Otep dzejas minialbums, kas bija pieejams tikai *Mouth of Madness Tour* laikā, 2005. gadā.

## Dziesmu saraksts

## Personāls
*Otepa Šamaja
Sidrs

thumbnail|225px|right|''Sommersby'' ābolu sidra pudele
**Sidrs** ir vājš alkoholisks dzēriens (ar alkohola saturu no 2% līdz 8,5%), ko spirta rūgšanā iegūst no dažādu augļu (piemēram, ābolu, bumbieru, persiku u.c.) sulas.

1960. gados dibināta ES sidra un augļu vīna ražotāju asociācija (*L'Association des Industries des Cidres et Vins de fruits de l’U.E*), kurā apvienojusies Beļģija, Dānija, Somija, Francija, Vācija, Īrija, Nīderlande, Spānija, Zviedrija un Anglija.

## Sidra veidi
Sidru var iedalīt vairākos veidos atkarībā no izmantotajiem augļiem, ražošanas metodes un garšas īpašībām:

# Pēc augļiem:
#* Ābolu sidrs: populārākais sidra veids, gatavots no dažādām ābolu šķirnēm. Āboli var būt saldi, skābi vai rūgteni, kas ietekmē galaprodukta garšu.
#* Bumbieru sidrs (perijs): gatavots no īpašām bumbieru šķirnēm. Parasti maigāks un saldāks nekā ābolu sidrs.
#* Eksotiskie sidri: dažreiz sidram pievieno ogas, tropiskos augļus vai garšvielas.
# Pēc garšas un cukura līmeņa:
#* Saldais sidrs: satur vairāk dabīgo cukuru, kas rada izteikti saldu garšu.
#* Pussaldais sidrs: līdzsvarota salduma un skābuma garša.
#* Sausais sidrs: minimāls cukura saturs, bieži vien ar izteikti rūgtenu vai skābu garšu.
# Pēc ražošanas metodes:
#* Dabiski fermentēts sidrs: izgatavots, izmantojot tikai dabīgos rauga procesus.
#* Pasterizēts sidrs: apstrādāts, lai pagarinātu glabāšanas termiņu.
#* Dzirkstošais sidrs: gāzēts dabiski vai mākslīgi.
#* Negāzēts sidrs: bez gāzes, ar dabīgāku un autentiskāku garšu.

## Atsauces
Konrāds Beins

**Konrāds Stefords Beins** (; dzimis , miris ) bija Kanādā dzimis amerikāņu aktieris.

Bijis pazīstams ar vienu no vadošajām lomām komēdijseriālos *[[Diff'rent Strokes]]* un *[[Maude]]*. Par lomu seriālā *Diff'rent Strokes* arī vairākkārt ticis nominēts *TV Land* balvai. 1948. gadā absolvējis ASV dramatiskās mākslas akadēmiju (*American Academy of Dramatic Arts*) Ņujorkā.

## Ārējās saites
*
Džeks Lemons

**Džons Ūlers "Džeks" Lemons III** (; dzimis , miris ) bija amerikāņu aktieris un mūziķis.

Viņš filmējās vairāk nekā 60 filmās, tai skaitā "Džezā tikai meitenes", "Dzīvoklis", *[[Mister Roberts]]*, *[[Days of Wine and Roses]]*, "Lielās autosacīkstes", *[[Irma la Douce]]*, ''The Front Page'', *[[The Odd Couple]]*, *[[Save the Tiger]]*, *[[The Out-of-Towners]]*, "Ķīnas sindroms", ''Missing'', *[[Glengarry Glen Ross]]*, *[[Grumpy Old Men]]* un *[[Grumpier Old Men]]*.

Lemons astoņas reizes ticis nominēts Amerikas Kinoakadēmijas balvai, no kurām divas balvas ir ieguvis — vienu par lomu filmā *Mister Roberts* kā labākais aktieris otrā plāna lomā, savukārt par lomu filmā *Save the Tiger* saņēmis Kinoakadēmijas balvu kā labākais aktieris galvenajā lomā. Tāpat saņēmis Kannu kinofestivāla labākā aktiera balvu par lomu filmās "Ķīnas sindroms" un *Missing*. Vēl aktieris saņēmis vairākas citas balvas, tai skaitā Zelta globusa balvu, BAFTA kino balvu un ''Primetime Emmy'' balvu.

Dienējis ASV Jūras kara flotē (1945—1946). Pēc dienesta pabeidzis Hārvarda Universitāti militāro zinību jomā (1947). Apguvis aktiermākslu teātra studijā *[[HB Studio]]* Ņujorkā. Lemons bija arī mūziķis, spēlēja klavieres kopš 14 gadu vecuma.

Miris 2001. gadā 76 gadu vecumā no vēža.

## Atsauces

## Ārējās saites
Lemons

**Lemons** (no  — 'citrons'; sieviešu dzimtē Lemona) ir angļu cilmes uzvārds. Cilvēki ar šo uzvārdu:
* Džeks Lemons (*John Lemmon*; 1925—2001) — amerikāņu aktieris un mūziķis;
* Gregs Lemons (*Greg LeMond*); 1961) — amerikāņu šosejas riteņbraucējs.
Užhoroda

**Užhoroda** () ir pilsēta Ukrainas galējos rietumos, Aizkarpatu apgabala centrs pie Užas upes.

## Vēsture

Užhorodas rajonā 9. gadsimtā apmetnes nodibināja baltie horvāti. 895. gadā ungāri Ārpāda vadībā pārgāja Karpatu kalnus, sakāva Užhorodas pusleģendāro valdnieku Laborecu, ieņēma apmetni. Kopš tā laika pilsēta daudzus galsimtus ietilpa Ungārijā, un bija pazīstama kā **Ungvāra** (). 1241.—1242. gadā pilsētu nopostīja mongoļu hana Batija karaspēks. 1646. gadā Užhorodā tika noslēgta Užhorodas ūnija, kurā Aizkarpatu pareizticīgā baznīca iekļāvās Romas katoļu baznīcā (līdzīgi kā 1596. gada Brestas ūnija attiecībā uz Polijas-Lietuvas pareizticīgajiem). 18. gadsimta sākumā Užhoroda bija Antihabsburgu nemiernieka Ferenca II Rākoci (*II. Rákóczi Ferenc*, 1676-1735) atbalsta punkts.

Pēc Pirmā pasaules kara Trianonas līgums iekļāva Užhorodu Čehoslovākijas sastāvā. Pēc 1938. gada Pirmajām Vīnes arbitrāžām Užhoroda tika iekļauta Ungārijā, un bija tās sastāvā līdz 1944. gada 27. oktobrim, kad to ieņēma Sarkanā armija. Pēc Otrā pasaules kara Piekarpatu Rutēnija (*Підкарпатьска Русь*) tika atdalīta no Čehoslovākijas, un izveidots Aizkarpatu apgabals PSRS (Ukrainas PSR) sastāvā. No 1991. gada - neatkarīgās Ukrainas pilsēta.

## Cilvēki

18. gadsimta sākumā Užhoroda bija Ungārijas nacionālā varoņa Ferenca II Rākoci atbalsta punkts.

Užhoroda ir ungāru futbolista Vladimira Komana (*Koman Vladimir*, 1989) dzimtā pilsēta.

## Izglītība
Pilsētā atrodas Užhorodas Nacionālā universitāte.

## Atsauces

## Ārējās saites
Ārpāds

**Ārpāds** (; dzimis ap 845. gadu, miris ap 907. gadu) bija ungāru lielkņazs (). Otrais zināmais ungāru valdnieks. Ungārijas nacionālās Ārpādu dinastijas nodibinātājs, kura valdīja Ungārijā līdz 1301. gadam. Ārpāda vadībā ungāru ciltis pārgāja Karpatu kalnus un ieradās mūsdienu Ungārijas teritorijā.

Ārpāds bija pirmā zināmā ungāru lielkņaza Ālmoša dēls. 849. gadā ungāri, kuri atradās Dņepras kreisajā krastā, ar Bizantijas imperatora Leona VI atbalstu, uzbruka Bulgārijas valstij. Bulgārijas valdnieks Simeons I savukārt vienojās ar pečeņegiem par uzbrukumu ungāriem. 896. gada Dienvidu Bugas kaujā bulgāri smagi sakāva ungārus. Sakāves rezultātā ungāri Ārpāda vadībā bija spiesti doties uz rietumiem un ieņēma Tisas upes augšteci. Ap 900. gadu ungāri jau kontrolēja visu mūsdienu Ungāriju, un devās postošos sirojumos pa visu Eiropu līdz 955. gadā Svētās Romas imperators Oto I tos sakāva Lehfeldas kaujā.

## Ārējās saites
Smash the Control Machine

***Smash the Control Machine*** ir ceturtais smagā metāla grupas Otep albums. Tas tika izdots . Luksusa versija tika izdota ar papildus DVD. Pirmajā nedēļa tika pārdotas 10,400 kopijas, sasniedzot 47. vietu *Billboard Top 200*.

## Dziesmu saraksts

* Ceturtās dziesmas nosaukums atsevišķos izdevumos ir "Head of Medusa".
* Dziesmai "Where The River Ends" seko četru minūšu klusums, kas noved pie Slēptā skaņdarba.
* Dziesma "Rise, Rebel, Resist" ir arī video spēles *Saints Row: The Third* oficiālais singls, kur tas ir dzirdams radio stacijā 106.66 The Blood.

## Personnel
* Otepa Šamaja – vokāls
* "Īvels" J. MakGairs – Basģitāra, bekvokāls
* Robs Patersons – ģitāra
* Marks "Mouks" Bistanijs – Bungas
* Emīlija Otumna – Vijole dziesmā "UR A WMN NOW"
* Koičī Fukuda - Klavieres dziesmā "UR A WMN NOW"
Endijs Viljamss

**Hauards Endrū Viljams** (; dzimis , miris ) bija amerikāņu populārās mūzikas dziedātājs. Viņš ierakstījis septiņus zelta un trīs platīna albumus. Viņš bija televīzijas šova "Endija Viljamsa šovs" (*The Andy Williams Show*) vadītājs un ir piedalījies arī citos raidījumos. Visbiežāk viņš uzstājās *Moon River* teātrī Brensonā, Misūri, kas ir nosaukts pēc Džonija Mērsera un Henrija Mansīnī dziesmas "Moon River", ar ko viņš tiek teju vai identificēts.
Berehoves rajons

**Berehoves rajons** (, ) ir Aizkarpatu apgabala administratīvā iedalījuma vienība Ukrainā. Robežojas ar Aizkarpatu apgabala Užhorodas, Mukačeves, Iršavas un Vinohradivas rajoniem, Berehoves pilsētu, kā arī Ungāriju.

Absolūtais vairākums (76,1 % 2001. gadā) rajona iedzīvotāji ir etniski ungāri, tāpēc bez valsts valodas rajonā oficiāls statuss ir arī ungāru valodai.

## Ārējās saites
Iršavas rajons

**Iršavas rajons** () ir Aizkarpatu apgabala administratīvā iedalījuma vienība Ukrainā. Robežojas ar Aizkarpatu apgabala Svaļavas, Mižhirjas, Hustas, Vinohradivas, Berehoves un Mukačeves rajoniem.

## Ārējās saites
*
Iršava

**Iršava** () ir rajona nozīmes pilsēta Ukrainas rietumos, Aizkarpatu apgabala Iršavas rajona centrs. Atrodas Karpatu piekalnēs.

## Vēsture

Rakstos pirmoreiz minēta 1341. gadā, kad apkārtnes zemes piederēja Ilošvai feodāļu dzimtai, no kurienes arī pilsētas nosaukums. Līdz pat Pirmajam pasaules karam ietilpa vēsturiskajā Ungārijā. Trianonas līgums iekļāva Iršavu Čehoslovākijas sastāvā. Pēc Otrā pasaules kara Piekarpatu Krievzeme (*Підкарпатьска Русь*) tika atdalīta no Čehoslovākijas, un izveidots Aizkarpatu apgabals PSRS (Ukrainas PSR) sastāvā. No 1991. gada - neatkarīgās Ukrainas pilsēta.

## Ārējās saites
Vjūpointa

**Vjūpointa** () vai **Bāze V** (*Base V*) ir bijusī britu polārstacija Antarktīdā. Izvietota Vjūpointa ragā Duses līča rietumu krastā Triniti pussalas dienvidos. Izveidota 1953. gada 3. jūnijā kā Hopbejas stacijas satelītstacija un periodiski lietota līdz 1963. gada 25. novembrim. Galvenās pētniecības nozares bija ģeodēzija, kartogrāfija, ģeoloģija un meteoroloģija. 1996. gada 29. jūlijā nodota Čīlei, pārdēvēta par *Refugio Ramón Cañas Montalva* un izmantota kā patvērums. 2005. gada septembrī pārdēvēta par *Refugio General Jorge Boonen Rivera*.

## Atsauces

## Ārējās saites

* Mantenimiento a refugio en la Antártica
Historia Lettica

***Historia Lettica*** (no latīņu valodas — 'latviešu vēsture') ir 1649. gadā Kēnigsbergā publicēta vācbaltu luterāņu mācītāja Paula Einhorna vācu valodā sarakstīta grāmata par latviešiem, latviešu mitoloģiju un valodu. Tā tiek uzskatīta par vienu no senākajiem un plašākajiem vēsturiskajiem avotiem par latviešu tautas vēsturi.

## Pilns nosaukums

*Historia Lettica*, tas ir latviešu nācijas apraksts, kurā pamatīgi un plaši vēstīts par latviešiem kā senajiem Līvzemes, Kurzemes un Zemgales iedzīvotājiem un īpašniekiem, par viņu vārdiem, izcelsmi vai ierašanos, viņu dievturību, viņu valstīm vai valdībām pagānu laikos, arī par viņu paražām, pagājību, paradumiem, dabu un īpatnībām u.c. Vācu nācijas un visiem vēsturiskās patiesības mīļotājiem kopā salicis un iespiešanai sagatavojis Pauls Einhorns, Kurzemes superintendants P. M.

## Saturs
* Veltījums hercogam Jēkabam un hercogienei Luīzei Šarlotei.
* Pirmā nodaļa. Par latviešu dzīvesvietu vai seno apmešanās vietu, un cik tālu tā plešas.
* Otrā nodaļa. Par Līvzemes, Zemgales un Kurzemes zemju nosaukumiem, kurās kopš seniem laikiem latvieši dzīvojuši, kas tie ir par nosaukumiem un no kurienes tie ceļas, cik daudz valodu te ir bijušās pirms vāci tās pakļāvuši,, kas ir senie līvi jeb livonieši, un visbeidzot par latviešu nosaukumu, no kurienes tas cēlies, kas tā bijusi par tautiņu, no kuras tie radušies, un kā tie nonākuši šajā zemē.
* Trešā nodaļa. Par latviešu dievturību.
* Ceturtā nodaļa. Par viņu pagāniskajiem svētkiem.
* Piektā nodaļa. Par viņu gadiem un mēnešiem, pēc kuriem viņi dzīvo un iekārtojas.
* Sestā nodaļa. Par latviešu valsti vai valdību, kā un kādā veidā viņi pārvalda savu zemi.
* Septītā nodaļa. Par viņu piedzimšanu, kādus vārdus viņi dod saviem jaundzimušajiem bērniem, un kā viņi tos uztur un audzina.
* Astotā nodaļa. Par viņu saimniecību, mājturību un uzturu, kā un kādā veidā viņi ēd un sevi uztur.
* Devītā nodaļa. Par viņu ēdieniem, kādi ēdieni viņiem ir un kā tiek lietoti.
* Desmitā nodaļa. Par viņu muižām, laukiem, pļavām, mežiem.
* Vienpadsmitā nodaļa. Par viņu laulību un kāzām.
* Divpadsmitā nodaļa. Par latviešu dabu un īpatnībām, paražām un ierašām.
* Trīspadsmitā nodaļa. Par viņu mirušajiem, kā viņi ar tiem rīkojas.
* Četrpadsmitā nodaļa. Kādā stāvoklī viņi nokļuvuši pēc pakļaušanas vācu varai, kā tā viņus uztur.

## Atsauces
Hustas rajons

**Hustas rajons** () ir Aizkarpatu apgabala administratīvā iedalījuma vienība Ukrainā. Robežojas ar Aizkarpatu apgabala Vinohradivas, Iršavas, Mižhirjas un Tjačivas rajoniem, kā arī Rumāniju.

## Ārējās saites
*
Mižhirjas rajons

**Mižhirjas rajons** () ir Aizkarpatu apgabala administratīvā iedalījuma vienība Ukrainā, Karpatu kalnos. Robežojas ar Aizkarpatu apgabala Tjačivas, Hustas, Iršavas, Svaļavas un Volovecas rajoniem, kā arī Ļvivas apgabala Skoles rajonu un Ivanofrankivskas apgabala Dolinas un Rožņativas rajoniem.

Rajona teritorijā atrodas Sineviras (*Синевир*) nacionālais parks. Mižhirjas rajona Kelečinas ciemā dzimis rusīnu politiķis Augustins Vološins (*Августин Івановiч Волошин*, 1874-1945).

## Ārējās saites
*
*Sineviras nacionālais parks
Karlīni

**Karlīni** () ir Argentīnas vissezonas polārstacija Antarktīdā. Izvietota Potera pussalā Potera līča austrumu krastā Karaļa Džordža salas (25. maija salas) dienvidu piekrastē. Stacija sākotnēji 1953. gada 21. novembrī izveidota kā Argentīnas flotes aviācijas patvērums **Kaletapotera** *(Estación Aeronaval Caleta Potter)*. 1954./1955. gada sezonā patvērums paplašināts par staciju un nosaukta **Hubani** par godu argentīniešu aviatoram Hosē Hubani *(José Isidro Jubany)*. 2012. gada 5. martā stacija pārdēvēta par godu argentīniešu zinātniekam Alehandro Rikardo Karlīni *(Alejandro Ricardo Carlini)*.

Galvenās zinātniskās aktivitātes stacijā ir seismogrāfija, meteoroloģija, atmosfēras pētījumi un jūras bioloģija. Dienvidos no stacijas Potera pussalas galā ir izveidota speciāli aizsargāta teritorija Nr. 132 Antarktikas faunas un floras izpētei. 1994. gadā sadarbībā ar Alfreda Vēgenera institūtu izveidota Vācijas atmosfēras izpētes laboratorija Dalmana. 2001. gadā sadarbībā ar Itālijas Nacionālo Okeanogrāfijas un ģeofizikas institūtu uzstādīta pastāvīgā seismogrāfiskā stgacija.

## Atsauces

## Ārējās saites
Marks Savārs

**Marks Savārs** (; dzimis 1977. gada 17. jūlijā) ir kanādiešu hokejists, centra uzbrucējs. Pašlaik (2015) pārstāv Nacionālās hokeja līgas kluba Floridas "Panthers" sastāvā. Dažādu savainojumu dēļ Savārs gan nav aizvadījis nevienu spēli kopš 2011. gada.

## Spēlētāja karjera
Pēc vairākām Ontārio hokeja līgas kluba Ošavas "Generals" rindās aizvadītām sezonām, profesionāļa karjeru Savārs uzsāka 1997.—98. gada sezonā, kad aizvadīja 28 spēles NHL kluba Ņujorkas "Rangers" sastāvā. Pēc 1998.—99. gada sezonas uzbrucējs tika aizmainīts uz Kalgari "Flames" vienību. Nākamajās sezonās Savārs turpināja kļūt arvien rezultatīvāks, 2000.—01. gada sezonu noslēdzot kā otrs "Flames" rezultatīvākais spēlētājs aiz Džeroma Iginlas.

2002.—03. gada sezonas pirmajā pusē Savārs tika aizmainīts uz Atlantas "Thrashers" rindām. "Thrashers" sastāvā uzbrucējs spēlēja vienā maiņā ar Iļju Kovaļčuku un Deniju Hītliju, kļūstot par vienu no komandas rezultatīvākajiem spēlētājiem. 2005.—06. gada sezonu noslēdzot ar 97 punktiem 82 spēlēs, Savārs bija devītais visas līgas rezultatīvākais spēlētājs.

2006. gada vasarā uzbrucējs kļuva par brīvo aģentu, noslēdzot līgumu ar Bostonas "Bruins" rindām, nākamās trīs sezonas noslēdzot kā komandas rezultatīvākais spēlētājs. 2010.—11. gada sezonā traumas dēļ Savārs laukumā devās vien 25 spēlēs, taču kopā ar komandu izcīnīja Stenlija kausu.

2011. gada 23. janvārī Savārs guva smadzeņu satricinājumu, kura dēļ izlaida visu 2011.—12. gada sezonu. 2015. gada vasarā, joprojām neaizvadījis nevienu spēli kopš savainojuma gūšanas, tika aizmainīts uz Floridas "Panthers".

## Ārējās saites
Alkohola reibums

thumb|Jana Stēna glezna, kurā attēloti alkohola reibumā esoši cilvēki

**Alkohola reibums** jeb sarunvalodā **piedzeršanās** ir psiholoģisks stāvoklis, kas var rasties no pārmērīgas alkoholisko dzērienu lietošanas. Reibums rodas, ja asinīs nokļūst vairāk etanola, nekā aknas to spēj pārstrādāt. Pēc alkohola reibuma parasti seko paģiru sindroms. 

Alkohola intoksikācija var notikt ātri un īsā laika periodā. Kad cilvēks lieto alkoholu, var pamanīt dažādus simptomus. Šie simptomi ir saistīti ar dažādiem intoksikācijas līmeņiem vai posmiem. Intoksikācijas stadijas dažādiem cilvēkiem atšķiras, jo tās ir atkarīgas no vecuma, dzimuma, svara un citiem faktoriem.

## Simptomi
Raksturīgi alkohola reibuma simptomi ir nesakarīga runa, eiforija, iespaidota līdzsvara sajūta, muskuļu koordinācijas trūkums, pietūkusi seja, organisma atūdeņošanās, vemšana, sarkanas acis, kā arī samazināta kauna sajūta un sociāli neadekvāta uzvedība. Liels etanola daudzums organismā var radīt ilgtermiņa bojājumus, komu vai pat nāvi, jo etanols nomāc centrālās nervu sistēmas darbību.

## Atsauces

* 

## Ārējās saites
Oldenburga

**Oldenburga** (, izrunā: ) ir pilsēta Lejassaksijā Vācijā. 

Viens no spēcīgākajiem dzirdes izpētes zinātniskajiem centriem Eiropā.

## Vēsture
Arheoloģiskie izrakumi liecina, ka apdzīvotā vieta pastāvējusi kopš 8. gadsimta. Rakstu avotos pirmoreiz minēta 1108. gadā kā *Aldenburg*. No 12. līdz 18. gadsimtam Oldenburgas grāfistes, vēlāk īsu laiku Oldenburgas hercogistes galvaspilsēta.

## Cilvēki
* Bruno Skulte, veicis iestudējumus Oldenburgas operā (1946-1947).

## Atsauces

## Ārējās saites

*
Belinshauzena

**Belinshauzena** () ir Krievijas (agrāk — PSRS) vissezonas polārstacija Antarktikā. Izvietojusies Dienvidšetlendas salu arhipelāga lielākās salas Karaļa Džordža salas rietumos, Faildsa pussalā Maksvela līča krastā. Strauta gultne Belinshauzenas staciju atdala no Čīles ciematiņa Viljas las Estreljasas, ko veido vairākas čīliešu polārstacijas.

Stacija izbūvēta 13. Padomju Antarktiskās ekspedīcijas laikā no 1968. gada 29. janvāra līdz 22. februārim un nosaukta par godu pirmās krievu Antarktiskās ekspedīcijas vadītājam Fabianam fon Belinshauzenam. Kopš 2004. gada stacijā darbojas pareizticīgo Svētās Trīsvienības baznīca, kas ir vistālāk dienvidos esošā un vienīgā Antarktīdā visu gadu funkcionējošā baznīca ar savu mācītāju.

## Atsauces

## Ārējās saites
* Российская Антарктическая экспедиция
* bellinshausen.livejournal.com
Vagars

**Vagars** (no  — 'pagasta vecākais') bija:
* no 16. līdz 19. gadsimtam (dzimtbūšanas laikā) — muižnieka iecelts pagasta vecākais Livonijā, ar tiesībām piespriest dzimtcilvēkiem miesas sodus.
* no 19. līdz 20. gadsimtam — muižas kalpu un algādžu uzraugs, kurš organizēja darbus un uzraudzīja to izpildi.

## Skatīt arī
*Wagars
Pagasta vecākais

**Pagasta vecākais** (krievu: *Волостной старшина*) bija augstākā pagasta amatpersona Krievijas Impērijā līdz 1918. gadam un Latvijas Republikā līdz 1940. gadam, kā arī no 1991. līdz 1994. gadam (kā alternatīvs pagasta priekšsēdētāja amata nosaukums). Dažādos periodos un teritorijās tā varēja būt gan ievēlēta, gan iecelta amatpersona.

Kurzemes un Vidzemes guberņās līdz dzimtbūšanas atcelšanai pagasta vecākā funkcijas pildīja muižnieka iecelta amatpersona — vagars.

Latvijas Republikā no 1931. gada pagasta vecāko ievēlēja uz četriem gadiem. Ulmaņa režīma laikā tika nomainīta vairāk nekā puse pagasta vecāko un turpmāk tos amatā iecēla Iekšlietu ministrs.

## Atsauces
Ziemeļblāzma (nozīmju atdalīšana)

**Ziemeļblāzma** var būt:
* ziemeļblāzma — atmosfēras augšējo slāņu (jonosfēras) spīdēšana;
* Ziemeļblāzma — apdzīvota vieta Limbažu novada Skultes pagastā;
* Ziemeļblāzma — Rīgas Vecmīlgrāvja centrālā daļa;
* Ziemeļblāzma — dzelzceļa stacija līnijā Rīga—Skulte;
* Ziemeļblāzma — kultūras pils Rīgā;
* Ziemeļblāzma — kultūras un atpūtas centrs Rēzeknē;
* Ziemeļblāzma — Filipa Pulmana 1995. gadā izdots romāns.

## Skatīt arī
* Blāzma
* Ziemeļblāzmas iela
Tempļa kalns

**Tempļa kalns** var būt:

* Tempļa kalns (Jeruzaleme) — nozīmīga reliģiska vieta Jeruzalemē;
* Tempļa kalns (Alūksne) — pilskalns Alūksnē, Alūksnes ezera dienvidrietumu krasta pussalā.
Aksas mošeja

thumbnail|235px|Aksas mošeja
**Aksas mošeja** (, *al-Masjid al-Aqṣā* — ‘tālākā mošeja’, ivritā: מסגד אל-אקצא) Jeruzalemē ir trešā svētākā vieta islāmā pēc Harāma mošejas Mekā un Nabavi mošejas Medīnā. Tā atrodas Jeruzalemes vecpilsētā, Tempļa kalna virsotnē. Aksas mošejā vienlaicīgi var lūgties līdz 5000 ticīgo.

7. gadsimta sākumā, kalifa Umara Ibnelhatāba valdīšanas laikā, šajā vietā atradās neliels lūgšanas nams. Pēc kalifa Abdula Malika ibn Marvāna rīkojuma sāka celt lielāku lūgšanu vietu, kuru 705. gadā pabeidza viņa dēls Valids. 746. gadā pēc zemestrīces mošeja tika gandrīz pilnībā nopostīta, un 754. gadā to no jauna pārbūvēja Abāsīdu kalifs Mansurs. 1033. gadā mošeja vēlreiz cieta no zemestrīces. Divus gadus vēlāk Abu al Zihirs uzbūvēja mošeju, kas stāv joprojām.

## Ārējās saites
Mukačeves rajons

**Mukačeves rajons** () ir Aizkarpatu apgabala administratīvā iedalījuma vienība Ukrainā. Robežojas ar Aizkarpatu apgabala Perečinas, Svaļavas, Iršavas, Berehoves un Užhorodas rajoniem, kā arī Mukačeves pilsētu.

Mukačeves rajona Romočevicjas ciemā dzimis ukraiņu politiķis Vasiļs Durdinecs (*Василь Васильович Дурдинець*, 1937).

## Ārējās saites
*
Samoa salas

**Samoa salas** () ir vulkānisku salu arhipelāgs Polinēzijā, Klusā okeāna centrālajā daļā. Divas lielākās rietumu salas aizņem neatkarīgā Samoa valsts, arhipelāga austrumdaļu — ASV teritorija ASV Samoa.

Arheoloģiskie izrakumi liecina, ka cilvēki salās apmetušies ap 1050. gadu p.m.ē. Pirmais no eiropiešiem salas 1722. gadā atklāja holandiešu jūrasbraucējs Jakobs Rogevēns un nosauca tās par **Boumana salām** () par godu ekspedīcijas kuģa *Thienhoven* kapteinim Kornelisam Boumanam *(Cornelis Bouman)*. 1768. gadā salas apmeklēja franču jūrasbraucējs Luī Antuāns de Bugenvils un nodēvēja tās par **Jūrasbraucēju salām** (). 1889. gadā Samoa kļuva par ASV, Lielbritānijas un Vācijas kondomīniju, 1899. gadā sadalīta starp ASV (austrumdaļa) un Vāciju (rietumdaļa). 1914. gadā Vācijas valdījumu ieņēma Jaunzēlande un 1920. gadā ieguva Nāciju Līgas mandātu salu pārvaldei. 1962. gadā Samoa rietumdaļa ieguva neatkarību kā Rietumsamoa.

## Samoa Neatkarīgās Valsts salas
Samoa Neatkarīgajā Valstī ir divas galvenās salas un vairākas mazākas salas:

* Upolu — otrā lielākā sala Samoa Neatkarīgajā Valstī, un uz tās atrodas galvaspilsēta Apija, kas ir arī valsts lielākā pilsēta. Sala ir kalnaina, ar daudzām upēm un pludmalēm, un tās centrā ir Samoas galvenais administratīvais un ekonomiskais centrs.
* Savaii — lielākā sala Samoa, un tā atrodas rietumos no Upolu. Tā ir mazāk apdzīvota un vairāk izsistīta dabas ainavās ar vulkāniem, pludmalēm, ūdenskritumiem un tropu mežiem. 
* Mazākas salas — Samoa Neatkarīgās Valsts teritorijā ir vairākas mazākas salas, piemēram, Manono un Apolima.

## ASV Samoa salas
ASV Samoa sastāv no četrām galvenajām salām un vairākiem maziem salu grupējumiem:

* Tutuila — lielākā un apdzīvotākā sala ASV Samoa teritorijā, uz kuras atrodas galvaspilsēta Pagopago.
* Aunuu — maza sala, kas atrodas netālu no Tutuila.
* Tau — viena no lielākajām salām ASV Samoa austrumu daļā. 
* Ofu un Olosega.

## Atsauces

## Ārējās saites
Lainas salas

**Lainas salas** () vai **Centrālās Polinēzijas Sporādas** ir vairāk kā 2000 km gara koraļļu salu un atolu virkne Klusā okeāna centrālajā daļā. Sastāv no astoņiem atoliem, trim atsevišķām salām un diviem pārplūstošiem koraļļu rifiem. Lielākā daļa salu ietilpst Kiribati valsts sastāvā, bet Džērvisa sala, Palmiras atols un Kingmana rifs pieder ASV kā neinkorporēta teritorija. Apdzīvoti ir tikai Kirisimasi (pasaulē pēc sauszemes platības lielākais atols), Tabuaeranas un Terainas atoli. Salas izvietojušās abpus ekvatoram, no kura angliskā nosaukuma *(The Line)* cēlies salu grupas nosaukums.

Kā pirmo no Lainas salām 1777. gada 24. decembrī Džeimss Kuks atklāja Kirisimasi. 19. gadsimta 50. gados saskaņā ar Gvano salu aktu ASV visas arhipelāga salas pasludināja par savu īpašumu, bet Lielbritānija lielāko daļu no tām apstrīdēja. 1888. gadā Lielbritānija anektēja Kirisimasi un Tabuaeranas atolus Kluso okeānu šķērsojošas telegrāfa līnijas izbūvei. 1950. un 1960. gados Kirisimasi un Moldena salas tuvumā Lielbritānija un ASV izmēģināja atomieročus. Kopš 1979. gada britu īpašumā bijušās salas ir Kiribati valsts sastāvā.

## Atsauces

## Ārējās saites

* Line Islands
Paramore (albums)

***Paramore*** ir amerikāņu alternatīvā roka grupas *[[Paramore]]* ceturtais studijas albums. Tas ticis izdots . Šis ir pirmais grupas studijas albums, kura ierakstā nav piedalījušies vieni no grupas dibinātājiem Džošs un Zaks Farro. Mūzikas kritiķi albumu ir novērtējuši pozitīvi.

## Dziesmu saraksts

## Personāls
;Paramore
* Heilija Viljamsa — vadošais vokāls, klavieres
* Džeremijs Deiviss — basģitāra
* Teilors Jorks — ģitāra, bungas
;Citi
* Ilans Rubins — bungas
* Džastins Meldals-Džonsens — producents

## Izdošanas vēsture

## Atsauces

## Ārējās saites
* Paramore oficiālā mājaslapa
Zāra Filipsa

**Zāra Anne Elizabete Tindala** (; dzimusi ), plašāk pazīstama kā **Zāra Filipsa** (*Zara Phillips*) ir Lielbritānijas karalienes Elizabetes II un prinča Filipa vecākā mazmeita. Guvusi panākumus jāšanas sportā, izcīnījusi sudraba medaļu 2012. gada vasaras olimpiskās spēlēs jāšanā.

Viņa ir vienīgā princeses Annas un viņas pirmā vīra Marka Filipsa meita un otrs bērns. Filipsa ir 22. persona Lielbritānijas monarhijas mantošanas līnijā. Ir precējusies ar bijušo angļu regbistu Marku Tindalu.

2006. gada Pasaules čempionātā Āhenē, Vācijā, izcīnīja zeltu individuālajā trīscīņā, savukārt komandu sacensībās izcīnīja sudrabu. Trīs zelta medaļas izcīnījusi Eiropas čempionātos. 2012. gadā Lielbritānijas komandas sastāvā startēja , kur komandu trīscīņā izcīnīja sudraba medaļu (medaļu apbalvošanas ceremonijā viņai pasniedza viņas māte Anna). 2006. gadā tikusi atzīta par BBC gada sporta personību (arī viņas māte 1971. gadā saņēma šo apbalvojumu). Arī abi viņas vecāki ir startējuši olimpiskajās spēlēs jāšanas sacensībās — māte startēja , savukārt tēvs  (zelts) un  (sudrabs).

## Atsauces

## Ārējās saites

* 2012. gada Olimpisko spēļu profils
Filipsa

**Filipsa** var būt:

* Lilija Filipsa (*Lily Phillips*; 2001) — angļu pornoaktrise un tiešsaistes satura veidotāja;
* Zāra Filipsa (*Zara Phillips*; 1981) — Lielbritānijas karalienes Elizabetes II un prinča Filipa vecākā mazmeita.

## Skatīt arī
* Filipss
2013. gada Latvijas kausa izcīņa orientēšanās sportā

**2013. gada Latvijas kausa izcīņa orientēšanās sportā** bija Latvijas Orientēšanās federācijas organizēts orientēšanās sacensību seriāls, kas sastāvēja no 16 posmiem un notika no 2013. gada aprīļa līdz oktobrim. Sacensību kopvērtējumā tikak noskaidroti Latvijas kausa ieguvēji 32 vecuma un meistarības grupās, tostarp arī vīriešu un sieviešu elites grupās, kurās par uzvarētājiem sezonas kopvērtējumā kļuva Kristaps Ozoliņš un Laura Vīķe.

## Latvijas kausa posmu uzvarētāji elites grupās

Piezīme: Latvijas kausa izcīņā piedalās tikai LOF datu bāzē reģistrētie sportisti, tādēļ tajās sacensībās, kur uzvarējuši ārvalstu sportisti, nosaukts arī labākais Latvijas pārstāvis.

## Skatīt arī
* Latvijas čempionāts orientēšanās sportā

## Atsauces

## Ārējās saites
* Latvijas Kauss 2013 LOF.lv
Sūzana Sarandona

**Sūzana Ebigeila Tomelina** (; dzimusi ), plašāk pazīstama kā **Sūzana Sarandona** (*Susan Sarandon*), ir amerikāņu aktrise, kā arī sociālā un politiskā aktīviste.

Absolvējusi ASV Katolisko universitāti (*The Catholic University of America*), pēc tam uzsākusi aktrises karjeru. Filmējusies tādās filmās kā "Rokija Horora šausmu šovs" (1975), "Telma un Luīze" (1991), "Mironis nāk" (1995),  "Dārgie pīšļi (2009).

Par lomu filmā "Mironis nāk" Sarandona saņēma Amerikas Kinoakadēmijas balvu kā labākā aktrise, vēl nominēta šajā kategorijā par lomām filmās *[[Atlantic City (filma)|Atlantic City]]* (1980), "Telma un Luīze", *[[Lorenzo's Oil]]* (1992) un "Klients" (1994). Vēl aktrise saņēma BAFTA kino balvu kā labākā aktrise par lomu filmā "Klients", kā arī nominēta septiņām Zelta globusa balvām par lomām dažādās filmās.

## Filmogrāfija

## Ārējās saites
Ūve Hons

**Ūve Hons** (; dzimis ) ir bijušais vācu vieglatlēts, kas pārstāvēja VDR. Startējis šķēpa mešanas sacensībās. Viņš ir vienīgais sportists, kas sacensībās šķēpu raidījis tālāk par 100 metriem.

Viņš ir izcīnījis uzvaru 1982. gada Eiropas čempionātā Atēnās, kā arī 1985. gada IAAF kontinentālajā kausā.  Hons Berlīnē Olimpisko vieglatlētikas sacensību ietvaros raidīja šķēpu 104,80 m tālumā, kas bija jauns pasaules rekords, kā arī pirmais šķēpa raidījums tālāk par 100 m vieglatlētikas vēsturē. 1986. gadā tika veiktas izmaiņas šķēpa konstrukcijā sportistu un sportistu drošības dēļ (smaguma centrs tika pārvietots uz priekšu, tādējādi paātrinot šķēpa piezemēšanos). Tādējādi Ūves Hona rezultāts ir "mūžīgais pasaules rekords", jo to vairs nav iespējams pārspēt. Pasaules rekords ar jaunās konstrukcijas šķēpu pieder čeham Janam Železnijam (98,48 m). Ūve Hons tika atzīts par 1984. gada labāko VDR sportistu.

1986. gadā Hons sportista karjeru beidza.

## Ārējās saites
* 
* Ūves Hona Pasaules rekorda metiena video
Perečina

**Perečina** () ir rajona nozīmes pilsēta Ukrainas rietumos, Aizkarpatu apgabala Perečinas rajona centrs pie Užas upes.

## Vēsture

Rakstos pirmoreiz minēta 1399. gadā. Līdz pat Pirmajam pasaules karam ietilpa vēsturiskajā Ungārijā. Trianonas līgums iekļāva Perečinu Čehoslovākijas sastāvā. Pēc Otrā pasaules kara Piekarpatu Krievzeme (*Підкарпатьска Русь*) tika atdalīta no Čehoslovākijas, un izveidots Aizkarpatu apgabals PSRS (Ukrainas PSR) sastāvā. No 1991. gada — neatkarīgās Ukrainas pilsēta.

## Atsauces

## Ārējās saites
Deivids Haselhofs

**Deivids Maikls Haselhofs** (; dzimis ) ir amerikāņu aktieris, dziedātājs, producents, uzņēmējs. Haselhofs ierakstīts Ginesa rekordu grāmatā kā pasaulē skatītākais cilvēks televīzijā. Visaugstākais skatītāju skaits tika fiksēts 1996. gadā — 1,1 miljards skatītāju nedēļā.

Pazīstams ar galvenajām lomām seriālos "Ceļojošais bruņinieks" (1982—1986) un "Pludmales patruļa" (*Baywatch*; 1989—2001). Haselhofs arī bija vairāku "Pludmales patruļas" sezonu producents. 1996. gadā par lomām televīzijā Haselhofam piešķirta zvaigze Holivudas Slavas alejā.

1980. gadu beigās un 1990. gadu sākumā guva panākumus kā mūziķis galvenokārt Eiropas vācvalodīgajās valstīs (Vācijā, Austrijā un Šveicē).

2000. gadā Haselhofs debitēja Brodvejā mūziklā *Jekyll & Hyde*. Pēc tam piedalījies arī citos mūziklos, tādos kā *Chicago* and *The Producers*.

2010. gadā piedalījies deju šovā *[[Dancing with the Stars]]*, tāpat bijis vairāku konkursu tiesnesis: *[[America's Got Talent]]* (2006—2009), *[[Britain's Got Talent]]*.

Vadījis televīzijas šovus, kas pārraidīti Zviedrijā (2014) un Somijā (2015). 2015. gadā tēlojis vienu no galvenajām lomām televīzijas filmā *Sharknado 3: Oh Hell No!*, kā arī piedalījies mūziklā *Last Night a DJ Saved My Life* Blekpūlas operā. Tēlojis pats sevi epizodiskā lomā filmu sērijas *Guardians of the Galaxy* filmā "Galaktikas sargi: 2. daļa" (2017).

## Atsauces

## Ārējās saites

*
Rahivas rajons

**Rahivas rajons** () ir Aizkarpatu apgabala administratīvā iedalījuma vienība Ukrainā. Robežojas ar Aizkarpatu apgabala Tjačivas rajonu, Ivanofrankivskas apgabala Nadvirnas un Verhovinas rajoniem, kā arī Rumāniju.

Rajons atrodas ukraiņu etnogrāfiskās grupas huculu apdzīvotības teritorijā. Pēc Austroungārijas sabrukuma no 1918. gada 8. novembra līdz 1919. gada 11. jūlijam rajonā eksistēja neatkarīga valsts - Huculu republika. No 2012. gada septembra Bila Cervas ciema oficiāls statuss bez valsts valodas ir arī rumāņu valodai. Rajonā atrodas mežu masīvi, kas iekļautu UNESCO Pasaules mantojuma sarakstā. 

## Ārējās saites
Florensa Grifita-Džoinere

**Florensa Deloresa Grifita-Džoinere** (; dzimusi , mirusi ) bija amerikāņu vieglatlēte, sprintere, startējusi 100 un 200 m distancēs. Viņas 1988. gadā uzstādītie labākie rezultāti šajās distancēs joprojām ir pasaules rekordi, tāpēc Grifita-Džoinere tiek uzskatīta par "visu laiku ātrāko sievieti".

Viņa bija precējusies ar vieglatlētu, trīssoļlēcēju Elu Džoineru, kura māsa Džekija Džoinere-Kersija arī bija izcila vieglatlēte, ir pašreizējā pasaules rekordiste septiņcīņā.

Grifita-Džoinere piedalījās divās olimpiskajās spēlēs (, ). 1984. gadā Losandželosā izcīnīja sudraba medaļu 200 metru distancē, savukārt 1988. gadā Seulā izcīnīja trīs zelta un vienu sudraba medaļu — kļuva par čempioni individuālajās 100 un 200 m distancēs un 4×100 m stafetē ASV izlases sastāvā, savukārt 4×400 m stafetē izcīnīja sudrabu. Pirmo pasaules rekordu uzstādījusi ASV olimpiskajā atlasē 1988. gada 16. jūlijā, kad 100 m distanci veica 10,49 sekundēs, pārspējot Evelīnas Ešfordes iepriekšējo rekordu par 0,27 sekundēm. Seulas olimpiskajās spēlēs viņa laboja pasaules rekordu 200 m vispirms pusfinālā, pēc tam tajā pašā dienā arī finālā, summā uzlabojot to par 0,37 sekundēm. 1987. gada Pasaules čempionātā Grifita-Džoinere izcīnīja zeltu 4×100 m stafetē un sudrabu 200 m distancē.

1988. gadā saņēmusi Džeima Salivana balvu kā labākā amatieru sportiste, *Track & Field News* balvu, *[[Associated Press]]* vērtējumā tika atzīta par gada labāko sportisti, kā arī kļuva par pirmo IAAF pasaules labākās vieglatlētes balvas ieguvēju.

Grifitas-Džoineres fenomenālais rezultātu progress 1988. gadā izraisa aizdomas par dopinga lietošanu, tomēr viņas karjeras laikā nekādi pierādījumi neatļautu līdzekļu lietošanai netika gūti. Papildus aizdomas rada fakts, ka dopinga lietošanā ir ticis pieķerts viņas dzīvesbiedrs Els Džoiners. 1989. gadā sportiste, atrodoties elites virsotnē, pameta profesionālo sportu. 1990. gadā nāca pasaule meita Mērija, tācu šai pašā gadā Florensai sākās nopietnas veselības problēmas, tostarp sirdsdarbības traucējumi. Mirusi  no epilepsijas lēkmes. Veselības problēmu sākums uzreiz pēc sportistes karjeras beigām un pāragrā nāve 38 gadu vecumā ir vēl divi iemesli, kādēļ Grifitas-Džoineres karjeru aizēno aizdomas par dopinga lietošanu.

## Personiskie rekordi

## Atsauces

## Ārējās saites
* 

* USATF profils

*
Karaliskā Griničas observatorija

**Karaliskā Griničas observatorija** () atrodas Griničā, Londonā, Apvienotajā Karalistē. Observatorijai bija liela nozīme astronomijas un navigācijas attīstībā, tāpat tā ir pazīstama kā vieta, caur kuru iet Griničas (nulles) meridiāns. Tā atrodas Griničas parka pakalnā.

Karalisko Griničas observatoriju 1675. gadā dibināja karalis Čārlzs II, lai pilnveidotu navigācijas un kartogrāfijas metodes, pamatakmens tika ielikts 10. augustā. Tajā pašā laikā karalis iedibināja karaliskā astronoma amatu observatorijas vadītājam. Par pirmo karalisko astronomu kļuva Džons Flemsteds. Ēka tika pabeigta 1676. gada vasarā. Londonas gaisa piesārņojuma dēļ 1947. gadā tika pieņemts lēmums pārcelt observatoriju 70 km uz dienvidaustrumiem no Griničas. Pašlaik observatorijas telpās izvietots astronomijas un navigācijas rīku muzejs.

## Atsauces

	
## Ārējās saites

* Karaliskās Griničas observatorijas mantojuma mājaslapa